Diari Oficial de la Generalitat Valenciana


Sumari del DOGV 2494, del 25-04-1995 (1995/834490)

ORDRE de 6 d'abril de 1995, de la consellera de Cultura, per la qual es convoquen ajudes per a programes d'activitats culturals.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/06/(2)/dof/vci/html**

### Dades del document

Número de DOGV
:   2494

Data del DOGV
:   25-04-1995

Secció del DOGV
:   DISPOSICIONS GENERALS

Número del document
:   1995/834490


Data del document
:   06-04-1995

Organisme emissor
:   Conselleria de Cultura

Tipus de document
:   Ordre

ORDRE de 6 d'abril de 1995, de la consellera de Cultura, per la qual es convoquen ajudes per a programes d'activitats culturals.   
La Generalitat Valenciana, segons estableix l'article 31.4 de l'Estatut d'Autonomia, té competència exclusiva en matèria de cultura, i un dels seus principals objectius és la millora qualitativa i quantitativa de determinades activitats culturals a la Comunitat Valenciana, i intentar incrementar, des de la seua actuació institucional, l'oferta d'aquestes activitats, l'impuls de la seua descentralització, el desplegament de les entitats que les fan possibles i l'estímul de les accions que comporten cooperació i projecció dels programes de la Conselleria de Cultura.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca la concessió d'ajudes destinades a sufragar programes d'activitats dins els àmbits competencials d'aquesta conselleria: promoció cultural, patrimoni artístic, joventut, esport i promoció de la dona durant 1995, i s'aproven les bases per què es regeix aquesta convocatòria, incloses com a annex I en aquesta ordre.  
Segon  
Les ajudes a què es refereix l'apartat anterior contribuiran al finançament de les despeses ocasionades en la realització de les esmentades activitats.  
Tercer  
L'import màxim global de les ajudes a concedir serà de vint-i-sis milions tres-centes cinquanta mil pessetes, que es finançaran a càrrec del crèdits de la línia 404/000/95 del programa 451.10 Direcció i Serveis Generals, del pressupost de 1995 de la Conselleria de Cultura.  
DISPOSICIONS FINALS  
Primera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos des de la publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició s'haurà de comunicar prèviament a aquest òrgan.  
Tot això d'acord amb l'article 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 6 d'abril de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases de la convocatòria per a l'adjudicació d'ajudes per a programes d'activitats culturals.  
Primera  
Podran sol·licitar aquestes ajudes totes les persones físiques o jurídiques, tant públiques com privades, que realitzen qualsevol tipus de programes d'activitats culturals durant l'any 1995 que incloguen competències pròpies d'aquesta conselleria.  
Segona  
Queden exclosos d'aquesta convocatòria:  
a) Els programes que tinguen un contingut clarament previst en les restants convocatòries d'ajudes d'aquesta Conselleria o dels ens públics adscrits a aquesta per a 1995.  
b) Programes d'activitats culturals copatrocinats per la Conselleria de Cultura o per algun dels seus ens públics.  
Tercera  
1. Els programes o projectes objecte d'aquesta convocatòria es finançaran amb els crèdits que a aquest efecte figuren en els pressupostos de la Generalitat Valenciana.  
2. L'import de l'ajuda concedida estarà en funció del pressupost presentat i dels criteris preferents que estableix la base cinquena. L'aportació de la Conselleria de Cultura al finançament de cada petició que resulte beneficiària no podrà excedir el cost total de l'activitat objecte d'ajuda.  
3. En cas de concurrència amb altres ajudes o subvencions concedides per altres administracions o ens públics o privats, l'import de l'ajuda no podrà excedir la quantitat que, sumada a les altres ajudes o subvencions concurrents, siga igual al cost de l'activitat que s'ha de realitzar.  
Quarta  
El termini de presentació de sol·licituds serà de 15 dies hàbils a comptar des de la publicació d'aquesta ordre en el Diari Oficial de la Generalitat Valenciana.  
Les sol·licituds, segons el model que figura en l'annex II, aniran acompanyades dels documents següents:  
1. Fotocòpia del DNI del peticionari, o del representant autoritzat en el cas de persones jurídiques.  
2. En el cas de persones jurídiques, caldrà presentar a més:  
a) Certificat o fotocòpia compulsada de l'acord adoptat per l'òrgan de govern corresponent en què s'aprove sol·licitar aquesta subvenció i es faculte el representant per a subscriure la petició.  
b) Fotocòpia compulsada del document públic que acredite l'existència de l'entitat.  
3. Fotocòpia del NIF o CIF i dades bancàries on vol rebre la subvenció, segons el model «Manteniment de tercers. Proveïdors» de l'annex III.  
4. Projecte detallat de cada una de les activitats programades durant 1995, amb els objectius, data i lloc de realització, quantificat econòmicament.  
5. Relació d'ajudes concedides respecte de les activitats sobre les quals se sol·licita subvenció a través d'aquesta ordre.  
6. Declaració del compliment de les obligacions tributàries i davant la Seguretat Social dels dotze mesos immediatament anteriors a la data de sol·licitud.  
La sol·licitud i la documentació que assenyala aquesta base es presentarà al Registre General de la Conselleria de Cultura, en qualsevol de les seues direccions territorials, als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans que estableix l'article 38.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena  
Es valoraran preferentment els aspectes següents:  
a) L'impacte sòcio-cultural i la projecció pública de l'activitat.  
b) Continuïtat de la programació cultural al llarg de tot l'any per part del sol·licitant de la subvenció.  
c) El reforçament i /o complementarietat respecte a les accions i programes de la conselleria.  
d) Amplitud del públic a què va dirigit i que hi puga accedir.  
e) La realització en valencià o el foment del seu desenvolupament.  
f) La valoració dels resultats dels programes en exercicis anteriors.  
Sisena  
1. La selecció prèvia de les sol·licituds, la realitzarà una comissió avaluadora presidida pel secretari general de la Conselleria de Cultura o persona en qui delegue, i de la qual formaran part els directors territorials.  
Aquesta comissió podrà sol·licitar l'assistència i/o l'ajuda de directius i personal tècnic de la conselleria.  
2. D'acord amb l'informe de la comissió tècnica, el secretari general de la conselleria elevarà la proposta a la consellera de Cultura, que dictarà la resolució de concessió d'ajudes objecte d'aquesta convocatòria.  
3. El termini màxim per a resoldre les peticions formulades serà de tres mesos des de la data de finalització del termini per a presentar sol·licituds, passat el termini sense que s'hi haja dictat resolució, s'entendran desestimades les ajudes sol·licitades.  
Setena  
Són obligacions del beneficiari:  
a) Realitzar l'activitat d'acord amb el programa o projecte presentat.   
b) Acreditar documentalment la realització de l'activitat i el compliment dels requisits que determinen la concessió o gaudi de l'ajuda.   
c) El sotmetiment a les actuacions de control financer que corresponen a la Intervenció General.   
d) Comunicar a la Conselleria de Cultura l'obtenció d'altres subvencions o ajudes per a la mateixa finalitat, procedents de qualsevol administració o ens públic o privat.   
e) Acreditar, prèviament al cobrament, i en la forma que estableix l'Ordre de 7 de gener de 1991, del conseller d'Economia i Hisenda, que est troba al corrent de les seues obligacions tributàries i davant la Seguretat Social.   
f) Fer constar en la publicitat de les activitats (programes, cartells anunciadors, anuncis publicitaris en ràdio i TV, fullets, fotografies, etc.) i en qualsevol documentació gràfica o escrita el patrocini de la Conselleria de Cultura.  
Vuitena  
Tota alteració o incompliment de les condicions tingudes en compte per a la concessió de les ajudes, i en tot cas l'obtenció concurrent de subvencions o ajudes d'altres administracions o ens públics o privats, podrà donar lloc a la modificació o revocació de la resolució de concessió i al reintegrament de les quantitats percebudes.  
Novena  
1. El pagament de les ajudes establertes en aquesta ordre es realitzarà d'acord amb el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i amb la Llei 13/1994, de 31 de desembre, de Pressupostos de la Generalitat Valenciana per a 1995.   
2. Per a efectuar el pagament, els beneficiaris hauran de presentar abans del 15 de novembre de 1995 la documentació següent:   
- Memòria-resum quantificada de les activitats realitzades.  
- Original o fotocòpia compulsada per un funcionari habilitat a aquest efecte de les factures o justificants de les activitats realitzades en 1995, el cost de les quals ha de ser igual o superior a l'ajuda concedida.  
- Justificants del compliment d'obligacions tributàries i davant la Seguretat Social d'acord amb l'Ordre de 7 de gener de 1991, de la Conselleria d'Economia i Hisenda (DOGV núm. 1477 de 05.02.91).  
3. Acabat el termini sense que s'haja presentat aquesta documentació, l'ajuda quedarà sense efecte i s'arxivarà l'expedient.   
ANNEX II  
Model d'instància per a sol·licitar l'ajuda  
... amb DNI núm. ... com a ... de l'entitat denominada ... amb CIF o NIF núm. ... amb domicili a ... codi postal ... carrer ... núm ... telèfon ...   
EXPOSE que he elaborat el programa cultural denominat: ... amb un pressupost total de ... PTA, i vull optar a una ajuda de les previstes en l'Ordre de 6 d'abril de 1995, de la Conselleria de Cultura, per la qual es convoquen ajudes per a programes d'activitats culturals,  
I a aquest efecte adjunte la documentació següent:   
- Certificat o fotocòpia compulsada de l'acord adoptat per l'òrgan de govern corresponent que aprove sol·licitar la subvenció i faculte el representant per a subscriure la petició.  
- Fotocòpia compulsada del document públic que acredite l'existència de l'entitat.  
- Fotocòpia del CIF o NIF del sol·licitant de l'ajuda.  
- Fotocòpia del DNI del firmant de la sol·licitud.  
- Projecte detallat per al qual se sol·licita l'ajuda.  
- Relació d'ens a què s'ha sol·licitat també ajuda indicant si s'ha concedit i la quantitat o si està pendent de resolució.  
- Declaració del compliment de les obligacions tributàries i amb la Seguretat Social.  
SOL·LICITE que després de la tramitació pertinent em siga concedida l'ajuda sol·licitada, i em compromet en cas de concessió a complir els requisits i obligacions previstes en les bases de la convocatòria.  
..., a ... de ... de 1995  
Signatura: ...  
CONSELLERIA DE CULTURA. VALèNCIA.  
ANNEX III  
Manteniment de tercers. Proveïdors  
Alta de tercer  
Nom del proveïdor: ...  
Adreça: ...  
Població: ... Codi postal: ...  
Titular del compte ...  
NIF/CIF: ...  
Denominació de l'entitat financera: ...  
Codi de l'entitat financera: ...  
Denominació de la sucursal, si pertoca: ...  
Codi de la sucursal: ...  
Número del compte corrent: ...  
Declare que les dades damunt expressades són certes i que identifiquen el compte o l'entitat financera en què vull rebre els pagaments que com a proveïdor de la Generalitat Valenciana em puguen correspondre.  
Signatura:   
Nom: ...  
Com a: ...  
DNI núm.: ...  
(Reservat per a l'administració)  
Sr./Sra.: ...  
amb càrrec: ...  
CERTIFIQUE que les dades corresponents a aquest proveïdor són certes i han estat verificades amb els antecedents que es troben en el nostre centre de gestió.  
València, ... de ... de 199..


Còpia Permalink ELI